টমকর্ড
টমকর্ড এক প্রকার আঙ্গুরের প্রজাতি যা জনপ্রিয় বীজবিহীন থম্পসন বা সুলতানিয়া আঙ্গুর (ভিটিস ভিনিফেরা প্রজাতি) এবং কনকর্ড আঙ্গুরের (ভিটিস লাব্রুস্কা প্রজাতি) এর সংকর। টমকর্ড ১৯৮৩ সালে ক্যালিফোর্নিয়ায় কৃষি গবেষণা প্রকল্পের (এআরএস) আঙ্গুর চাষীদের দ্বারা বীজবিহীন আঙ্গুর চাষের পদ্ধতি বোধগমনের অংশ হিসেবে উদ্ভাবিত হয়। এআরএস যুক্তরাষ্ট্রের কৃষি বিভাগের আওতাধীন একটি প্রকল্প। এর সুগন্ধ যুক্ত "ল্যাব্রুসকা" স্বাদ কনকর্ড আঙ্গুরের মতই, কিন্তু থম্পসন আঙ্গুরের হালকা মিষ্ট স্বাদ ও এতে উপস্থিত। টমকর্ড উষ্ণ, শুষ্ক আবহাওয়ায় এবং জুলাইয়ের শেষ হতে আগস্টের মাঝামাঝি পর্যন্ত ভালো জন্মে এবং উদ্ভিদের চিতা রোগ (ছত্রাক বিশেষ) সহ্য করতে পারে। এটি উচ্চফলনশীল একটি প্রজাতি, যা প্রতি আঙ্গুর গাছে সাধারণত ১৫.১ কেজি (৩৩ পাউন্ড) এমনকি ক্ষেত্রবিশেষে ৩০ থেকে ৩২ কেজি (৬৬ থেকে ৭১ পাউন্ড) ফলন দিয়ে থাকে। প্রতিটি ফল ২.৭২ এবং ৩.৩৮ গ্রাম (০.০৯৬ এবং ০.১১৯ আউন্স) ওজনের হয়ে থাকে এবং মাঝারি মোটা, গাড় নীল ত্বকএর হয় যা আঙ্গুরের গায়ে লেগে থাকে, কনকর্ডের ক্ষেত্রে যা সহজেই উঠে আসে। ফলের আভ্যন্তরীন বীজ তূলনামূলক ভাবে ছোট হয়, কিন্তু থম্পসন এর চেয়ে বড় হয়। গাছটি প্রচার-প্রসারণের জন্য সীমাবদ্ধ নয়। ভাইরাস-বিহীন প্রসার উপকরণ ইউনিভার্সিটি অফ ক্যালিফোর্নিয়ার ফাউন্ডেশন প্ল্যান্ট সার্ভিসে পাওয়া যায় এবং এর জীনগত উপকরণ সংরক্ষিত রয়েছে জাতীয় উদ্ভিদ জার্মপ্লাজম সিস্টেমে। ১৭ বছর গবেষণার পর এটি ব্যবহারের জন্য উন্মুক্ত করা হয় ২০০৩ সালে এবং বর্তমানে বাজারে পাওয়া যায়।